Deși purtarea stelei galbene nu fusese niciodată stabilită în zona liberă, regimul de la Vichy aplica ștampila "Juif ("evreu")" documentelor de identitate și nu protesta împotriva măsurii luate în zona nordică, ocupată. În conformitate cu acordurile de poliție de la Oberg- Bousquet din mai 1942, poliția franceză a efectuat, alături de naziști, razia de pe Vel d'Hiv (Velodromul de Iarnă) din Paris. Evreii vânați prin tot Parisul au fost aduși mai întâi pe velodrom, apoi au fost trimiși în lagăre, între care cel de la periferia Parisului, Drancy. La 26 august 1942 , René Bousquet a organizat arestarea și deportarea a 10 000 de evrei străini din zona liberă .